Diari Oficial de la Generalitat Valenciana


Sumari del DOGV 6423, del 23-12-2010 (2010/13140)

RESOLUCIÓ de 20 de desembre de 2010, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre el Centre Nacional d'Informació Geogràfica i l'Institut Cartogràfic Valencià per a l'observació del territori i la producció d'informació geogràfica en l'àmbit de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6423

Data del DOGV
:   23-12-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/13041


Data del document
:   20-12-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ de 20 de desembre de 2010, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre el Centre Nacional d'Informació Geogràfica i l'Institut Cartogràfic Valencià per a l'observació del territori i la producció d'informació geogràfica en l'àmbit de la Comunitat Valenciana. [2010/13500]  
El Centre Nacional d'Informació Geogràfica i l'Institut Cartogràfic Valencià han subscrit, després de la tramitació prèvia reglamentària, el 27 de setembre de 2010, el conveni de col·laboració per a l'observació del territori i la producció d'informació geogràfica en l'àmbit de la Comunitat Valenciana.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1822/2010, i que figura com a annex d'esta resolució.  
València, 20 de desembre de 2010.- La directora general del Secretariat del Consell: Mª Teresa Lleó Alonso.  
Conveni de col·laboració entre el Centre Nacional d'Informació Geogràfica i l'Institut Cartogràfic Valencià per a l'observació del territori i la producció d'informació geogràfica en l'àmbit de la Comunitat Valenciana  
D'una part, Alberto Sereno Álvarez, president del Centre Nacional d'Informació Geogràfica (CNIG), organisme autònom adscrit al Ministeri de Foment, mitjançant la Direcció General de l'Institut Geogràfic Nacional, per raó del que estableix l'article 3r de l'Estatut del CNIG, aprovat pel Reial decret 663/2007, de 5 de maig (BOE de 5 de juny), i director general de l'Institut Geogràfic Nacional (IGN) per raó del seu nomenament per Reial decret 1010/2002, de 27 de setembre (BOE de 28 de setembre), i d'acord amb el que disposa l'Ordre FOM/205/2009, de 2 de febrer (BOE de 9 de febrer), per la qual es delega per a determinades competències el director general de l'IGN, en nom i representació de l'administració general de l'Estat.  
D'una altra, Juan Gabriel Cotino Ferrer, conseller de Medi Ambient, Aigua, Urbanisme i Habitatge, i vicepresident tercer del Consell, com a president del Consell Rector de l'Institut Cartogràfic Valencià, en endavant ICV, organisme creat per la Llei 9/1997, de 9 de desembre, i facultat per a aquest acte per raó del que disposen els articles 5.2 i 8.a) de la llei esmentada i en els articles 4.3 i 6.a) del Decret 186/2000, de 22 de desembre, que va aprovar el Reglament orgànic i funcional d'aquest organisme autònom, en relació amb el que estableix l'article 17 de la Llei 5/1983, de 30 de desembre, del Consell i article 2.2 del Decret 20/1993, de 8 de febrer, del Consell, pel qual es regula el Registre de convenis i s'estableix el règim pressupostari dels convenis que subscriga la Generalitat i especialment facultat per a la firma d'aquest, per l'Acord del Consell de 30 d'abril de 2010.  
Ambdues parts es reconeixen mútuament, en la qualitat amb què cadascú intervé, la capacitat legal necessària per a subscriure aquest conveni, i a aquest efecte,  
Exposen  
1. Que, d'acord amb el que disposa la Llei 7/1986, de 24 de gener, d'ordenació de la cartografia i en el Reial decret 1037/2009, de 29 de juny, pel qual es modifica i desenvolupa l'estructura orgànica bàsica del Ministeri de Foment, és competència de l'administració general de l'Estat, mitjançant la Direcció General de l'Institut Geogràfic Nacional, dependent del Ministeri de Foment:  
- L'establiment i el manteniment de les xarxes nacionals geodèsica i d'anivellació.  
- La formació i conservació de les sèries cartogràfiques a escala 1/25.000 i 1/50.000, que constitueixen el Mapa Topogràfic Nacional.  
- La formulació de sèries cartogràfiques a altres escales d'àmbit nacional, que en el seu moment siguen aprovades reglamentàriament.  
2. Que per a dur a terme les seues competències, especialment pel que fa a la conservació de les sèries cartogràfiques que constitueixen el Mapa Topogràfic Nacional, i la constitució en tot l'àmbit nacional d'unes dades geogràfiques de referència per a la informació geogràfica, temàtica i derivada, l'IGN utilitza ortofotografies aèries d'alta resolució i models digitals del terreny de tot el territori nacional.  
3. La Llei 7/1986, de 24 de gener, d'ordenació de la cartografia (BOE de 29 de gener) preveu, tant per a aquestes sèries cartogràfiques d'abast nacional com per a la resta de les cartografies realitzades per les distintes administracions públiques, que l'execució dels corresponents treballs puga dur-se a terme mitjançant fórmules de cooperació entre aquestes.  
4. D'altra banda, el Centre Nacional d'Informació Geogràfica (CNIG), organisme autònom adscrit al Ministeri de Foment, mitjançant la Direcció General de l'Institut Geogràfic Nacional, té com a finalitat, entre altres, la de produir i desenvolupar els treballs de caràcter geogràfic que demana la societat, amb especial dedicació a la realització de projectes basats en tecnologies avançades, programes d'investigació i desenvolupament, i prestació d'assistència tècnica en l'àmbit de les ciències i tècniques geogràfiques, tot això en un marc estratègic comú amb la Direcció General de l'Institut Geogràfic Nacional, tal com s'estableix en els articles 122.2 de la Llei 37/1988, de 28 de desembre, de pressupostos generals de l'Estat per a 1989 (BOE de 29 de desembre), per la qual es crea el CNIG, com també en els articles 4 i 5 de l'Estatut del CNIG, aprovat per Reial decret 663/2007,de 25 de maig (BOE de 5 de juny).  
5. Així mateix, l'article 5.6.d. de l'Estatut del CNIG preveu que entre les funcions que ha d'exercir aquest organisme autònom es troba «la cooperació amb les administracions autonòmiques i locals per a aconseguir la màxima eficàcia en el compliment dels seus fins i la subscripció d'acords i convenis amb les distintes administracions públiques i amb el sector privat per a la producció, distribució i comercialització de productes i serveis cartogràfics».  
6. D'acord amb l'anterior, el CNIG, conjuntament amb les comunitats autònomes, ha de dur a terme, mitjançant convenis de col·laboració, el desenvolupament del Pla nacional d'ortofotografia aèria amb distintes resolucions i model digital del terreny d'alta precisió del territori nacional, en el qual la direcció tècnica i el control final de qualitat a nivell nacional del projecte és assumida per la Direcció General de l'Institut Geogràfic Nacional, i corresponen a les comunitats autònomes les línies de producció, de control i de gestió en els corresponents territoris.  
7. Que actualment la base de dades del projecte CartoCiudad dóna cobertura al continu territorial de tot Espanya. Aquesta situació, unida al fet que aquesta informació està accessible mitjançant un geoportal específic i mitjançant el portal IDEE, i es gestiona en un entorn d'infraestructura de dades espacials mitjançant serveis definits per l'Open Geospatial Consortium (OGC), aconsella iniciar el procés de manteniment i actualització de la informació recollida en la base de dades CartoCiudad.  
8. Que l'ICV té com a finalitat la realització de les tasques tècniques de desenvolupament de la informació cartogràfica en l'àmbit de les competències de la Generalitat, i que entre les funcions que li han sigut encomanades es troba l'elaboració, reproducció i difusió de la cobertura de vols fotogramètrics, ortofotogràfica i del model digital del terreny, l'elaboració i actualització de les sèries cartogràfiques amb precisions equivalents a escales 1/5.000 i 1/10.000, i el manteniment i actualització del CartoCiudad, en l'àmbit de la Comunitat Valenciana.  
Per tot això, ambdues parts han considerat la conveniència d'establir aquest conveni de col·laboració d'acord amb les següents  
Clàusules  
Primera. Objecte del conveni de col·laboració  
Aquest conveni té com a objecte l'establiment del marc de col·laboració, entre el CNIG per part de l'administració general de l'Estat i l'ICV per part de la Generalitat, per a la realització de les actuacions necessàries per a l'observació del territori i la producció d'informació geogràfica en l'àmbit de la Comunitat Valenciana.  
Segona. Realització del conveni  
Els projectes que s'han de dur a terme en aquest conveni són:  
1. La realització d'una cobertura de vol fotogramètric digital, d'una cobertura de vol LIDAR, d'ortoimatges digitals en color, i del model d'elevacions del terreny d'alta resolució a partir de les dades LIDAR, en l'àmbit territorial de la Comunitat Valenciana, per al desenvolupament del Pla nacional d'ortofotografia aèria.  
2. La realització d'una prova pilot per al manteniment i l'actualització sistemàtica de la informació recollida en la base de dades CartoCiudad en l'àmbit territorial de la Comunitat Valenciana.  
3. L'actualització de la Base Topogràfica Nacional BTN25, a partir de la base de dades topogràfiques, amb precisió equivalent a escala 1/10.000 produïda per l'ICV per a la Comunitat Valenciana, i dels treballs complementaris necessaris per a aconseguir el compliment de les especificacions tècniques de la base BTN25 propietat de l'IGN.  
Tercera. Desenvolupament del Pla nacional d'ortofotografia aèria  
El Centre Nacional d'Informació Geogràfica ha realitzat durant l'exercici 2009 el següent:  
- Una cobertura de vol fotogramètric digital color amb sistema aerotransportat LIDAR, de 0,22 m de grandària de píxel, que comprén el total del territori de les províncies d'Alacant i Castelló, que servirà de base per a la generació dels productes restants.  
- Una cobertura de vol LIDAR que comprén el total del territori de la província de València, que servirà de base per a la generació dels productes restants.  
El Centre Nacional d'Informació Geogràfica realitzarà durant l'exercici 2010 el següent:  
- Una cobertura de vol fotogramètric digital color de 0,22 m de grandària de píxel, que comprén el total del territori de la província de València, que servirà de base per a la generació dels restants productes.  
L'ICV ha d'assumir la realització de:  
- El suport de camp, l'aerotriangulació i les ortoimatges digitals en color generades a partir dels fotogrames dels vols fotogramètrics realitzats pel CNIG.  
- El model digital d'elevacions del terreny (MDE), a partir de les dades processades i ajustades dels corresponents vols LIDAR realitzats pel CNIG.  
El MDE ha de comprendre, d'acord amb l'annex tècnic, un model digital del terreny (MDT), i un model digital de superfície a partir del qual s'obtenen les ortofotos (MDS).  
Els treballs de producció s'han de realitzar d'acord amb les especificacions tècniques pactades per al Pla nacional d'ortofotografía aèria, la versió de les quals posada al dia es troba en l'adreça electrònica següent: ftp://250.573.935.75/tldt/PNOA/Dossier%20tecnico/  
3.1. Obligacions de l'ICV  
D'acord amb el que estableix aquest conveni, l'ICV assumeix la realització del suport de camp, aerotriangulació, ortoimatges i models digitals, a partir dels fotogrames dels vols fotogramètrics i de les dades dels vols LIDAR d'aquest conveni, pels seus propis mitjans o mitjançant col·laboració o contractació amb tercers.  
L'ICV entregarà al CNIG:  
- Còpia de les dades del suport de camp i aerotriangulació dels vols fotogramètrics.  
- Còpia digital de les ortoimatges realitzades en l'àmbit d'aquest conveni.  
- Còpia digital del model d'elevacions del terreny, generat a partir de les dades LIDAR obtinguts per sistemes aerotransportat LIDAR l'any 2009, d'acord amb les especificacions tècniques de la clàusula tercera.  
L'entrega dels productes provisionals s'ha d'efectuar d'acord amb les especificacions de l'annex I, juntament amb la documentació complementària també relacionada en l'annex, d'acord al calendari següent:  
- Durant els sis mesos següents a l'entrega per part del CNIG de la còpia digital dels fotogrames i dades LIDAR, corresponents al vol fotogramètric i vol LIDAR de les províncies d'Alacant i Castelló realitzats l'any 2009, s'han de lliurar les dades del suport de camp, l'aerotriangulació, les ortofotos i el MDT, corresponent.  
- Durant els sis mesos següents a l'entrega per part del CNIG de la còpia digital dels fotogrames corresponents al vol fotogramètric de la província de València realitzat l'any 2010, i de les dades LIDAR corresponents al vol LIDAR de la província de València realitzat l'any 2009, s'han de lliurar les dades del suport de camp, l'aerotriangulació, les ortofotos i el MDT, corresponents.  
3.2. Obligacions del CNIG  
El CNIG ha d'aportar el vol fotogramètric, d'acord amb el que estableix la clàusula segona d'aquest conveni.  
El CNIG ha de lliurar a l'ICV:   
- Còpia digital dels fotogrames i dades LIDAR.  
El CNIG ha de rebre els productes realitzats per l'ICV i els ha de validar mitjançant el control de qualitat, que ha d'exercir la Sotsdirecció General d'Observació del Territori de l'IGN, remetent per escrit, si és el cas, al cap del Servei de Projectes Cartogràfics de l'ICV els comentaris i les correccions que a aquest efecte propose perquè es rectifiquen.  
Quarta. Prova pilot per al manteniment i l'actualització de la informació cartogràfica continguda en la base de dades CartoCiudad  
D'acord amb les especificacions que s'inclouen en aquest conveni i en referència a la base de dades CartoCiudad, s'ha d'efectuar:  
- Manteniment de la informació recollida en la base de dades CartoCiudad, detectant i corregint errors, omissions i modificacions necessàries. Amb aquest fi s'ha d'utilitzar:  
· La informació sobre aquestes situacions aportades pels usuaris, en general.  
· La informació i les propostes de modificació, quan pertoque, aportades per les institucions que participen en el projecte CartoCiudad o aquelles que col·laboren amb aquestes.   
· La inspecció a partir de les ortofotografies digitals actualitzades del Pla nacional d'ortofotografía aèria.  
- Actualizació de la informació recollida en la base de dades CartoCiudad.  
· Mitjançant la captura de la informació que es detecte com a nova, com a suprimida o com modificada, per digitalització en els documents cartogràfics que constitueixen les ortofotografies digitals actualitzades del PNOA.  
· Mitjançant la integració en la base de dades CartoCiudad de la informació aportada per l'IGN o per l'ICV en desenvolupament de la metodologia d'actualització, dels elements no geomètrics de les entitats que componen la base de dades.  
L'aportació per a cadascuna de les parts de la informació necessària per al manteniment i l'actualització de la base de dades CartoCiudad, s'ha d'efectuar per mitjans telemàtics o, si no n'hi ha, en suport informàtic.  
4.1. Obligacions de l'ICV  
L'ICV ha d'assumir, pels seus propis mitjans o mitjançant col·laboració o contractació amb tercers, la realització de:  
- El manteniment de la informació de la base de dades CartoCiudad corresponent a:  
· Geometria, topologia i identificació de l'entramat viari (trams, encreuaments, portals i punts quilomètrics).  
· Línies auxiliars.  
· Noms de les vies interurbanes.  
· Noms de les vies urbanes (amb caràcter provisional quan no existisca o estiga desactualitzada la informació corresponent aportada per l'Institut Nacional d'Estadística).  
· Topònims en àmbit interurbà.  
· Topònims en àmbit urbà  
- L'actualització de la informació de la base de dades CartoCiudad corresponent a:   
· Geometria, topologia i identificació de l'entramat viari urbà (trams, encreuaments, portals) (amb caràcter provisional quan no n'hi haja o estiga desactualitzada la informació corresponent aportada per l'IGN).  
· Línies auxiliars i vores de voreres.  
· Construccions (amb caràcter provisional quan no existisca o estiga desactualitzada la informació corresponent aportada per Cadastre).  
· Noms de les vies (amb caràcter provisional quan no existisca o estiga desactualitzada la informació corresponent aportada per l'Institut Nacional d'Estadística o per l'IGN).  
· Topònims en àmbit urbà.  
· Topònims en àmbit interurbà.  
4.2. Obligacions del CNIG  
El CNIG ha d'assumir la realització de.  
- El manteniment de la informació de la base de dades CartoCiudad corresponent a:  
· Geometria, topologia i identificació de l'entramat viari (trams, encreuaments, portals i punts quilomètrics).  
· Línies auxiliars.  
· Noms de les vies interurbanes.  
· Delimitacions territorials.  
· Topònims en àmbit interurbà.  
- L'actualització de la informació de la base de dades CartoCiudad corresponent a:  
· Noms de les vies interurbanes.  
· Delimitacions territorials.  
· Topònims en àmbit interurbà.  
· Delimitacions dels districtes postals.  
- La incorporació i la integració en la base de dades CartoCiudad de la informació aportada per l'ICV corresponent a:  
· Geometria, topologia i identificació de l'entramat viari (trams, encreuaments, portals) (amb caràcter provisional quan no existisca o estiga desactualitzada la informació corresponent aportada per l'IGN).  
· Línies auxiliars.  
· Construccions (amb caràcter provisional quan no existisca o estiga desactualitzada la informació corresponent aportada per Cadastre).  
· Noms de les vies (amb caràcter provisional quan no existisca o estiga desactualitzada la informació corresponent aportada per l'Institut Nacional d'Estadística o pel propi IGN).  
· Topònims en àmbit urbà.  
· Topònims en àmbit interurbà (amb caràcter provisional quan no existisca o estiga desactualitzada la informació corresponent aportada per l'IGN).  
- La incorporació i integració en la base de dades CartoCiudad de la informació aportada directament a l'IGN per la Direcció General del Cadastre, l'Institut Nacional d'Estadística i l'empresa pública Correus i Telègrafs corresponent a:  
· Illes de cases, parcel·les i construccions corresponents als cadastres immobiliaris, aportades a l'IGN per la Direcció General de Cadastre.  
· Delimitacions de les àrees de naturalesa urbana aportades a l'IGN per la Direcció General de Cadastre.  
· Noms de les vies urbanes aportats per l'Institut Nacional d'Estadística.  
· Districtes postals i números de portals aportats per l'empresa pública Correus i Telègrafs.  
El CNIG ha d'assumir la direcció tècnica del control de qualitat i integració de la informació en la base de dades CartoCiudad, i supervisar directament la seua realització.  
Cinquena. Actualització de la base de dades BTN25 en l'àmbit territorial de la Comunitat Valenciana a partir de la base de dades topogràfiques, amb precisió equivalent a 1/10.000 produïda per l'ICV  
En relació amb l'actualització de la Base Topogràfica Nacional BTN25, s'ha d'efectuar en les fases següents:  
Fase 1: l'obtenció, per generalització de la base de dades topogràfiques tridimensionals amb precisions equivalents a cartografia 1/5.000 de la Comunitat Valenciana definida en les especificacions tècniques i diccionari d'elements de la sèrie CV05 propietat de l'ICV, de la base de dades topogràfiques tridimensionals de la Comunitat Valenciana amb precisions equivalents a escala 1/10.000. En ambdós casos aquestes especificacions i diccionaris han de considerar com a referència les especificacions tècniques de BTA v1.0, o última versió disponible, en tot el que permeta la seua aplicabilitat. Aquest procés s'ha de fer de forma simultània per a tot l'àmbit territorial.  
Fase 2: la creació d'una nova base de dades topogràfiques tridimensionals amb precisions millors de 3 m en x, y, z mitjançant la com  
\* \* \* \* \*  
plementació dels continguts d'informació existents en la base de dades topogràfiques tridimensionals BTN25 i no existents en la base de dades topogràfiques tridimensionals creada per generalització en el procés de la fase anterior.  
Fase 3: l'actualització de la Base de Dades Topogràfiques Tridimensionals BTN25 mitjançant l'adequació de la base de dades tridimensionals amb precisions millors de 3 m en x, y, z, creada en el pas anterior, a les especificacions tècniques de BTN25, seguint la metodologia desenvolupada en la prova pilot realitzada conforme a l'acord de col·laboració subscrit el 15 de novembre de 2006.   
L'any 2010 es durà a terme el treball objecte d'aquest conveni en l'àmbit territorial de la Comunitat Valenciana amb una superfície total aproximada de 1.200.000 ha.  
5.1. Obligacions de l'ICV  
D'acord amb les especificacions tècniques detallades en aquest conveni i a les normes d'intercanvi de dades geogràfiques que s'establisquen per la comissió de seguiment d'aquest conveni, l'ICV realitzarà mitjançant els seus propis mitjans o mitjançant col·laboració o contractació amb tercers i entregarà al CNIG:  
- Còpia de la informació corresponent a l'àmbit territorial establit de la base de dades topogràfiques tridimensionals amb precisió equivalent a 1/5.000 origen dels treballs objecte d'aquest conveni.  
- Còpia de la base de dades topogràfiques tridimensionals amb precisió equivalent a 1/10.000, obtinguda per generalització a partir de les dades amb precisió equivalent a 1/5.000 especificats anteriorment.  
- Còpia de la base de dades topogràfiques tridimensionals amb precisions millors de 3 m, en x, y, z, origen de les modificacions/actualitzacions.  
- La informació de la BTN25 actualitzada resultant de l'execució d'aquest conveni.  
- Informe dels procediments emprats i els resultats de totes les proves realitzades fins a l'obtenció final dels resultats.  
5.2. Obligacions del CNIG  
El CNIG ha d'aportar a l'ICV l'última versió de la informació continguda en BTN25 dels fulls que hagen de ser objecte d'actualització, com també la mateixa informació corresponent als fulls adjacents necessaris per a dur a terme l'estudi amb garantia de qualitat.   
El CNIG rebrà les dades generades per l'ICV i les validarà mitjançant el control de qualitat que establisca, remetent per escrit a l'ICV els comentaris i correccions que a aquest efecte propose perquè l'ICV el rectifique.  
El CNIG pot complementar les dades rebudes de l'ICV per a homogeneïtzar i donar continuïtat als resultats amb tota la informació de la base de dades BTN25.  
El CNIG s'ha de reunir amb els especialistes de l'ICV tantes vegades com calga per al correcte desenvolupament.  
Sisena. Finançament del conveni  
La despesa derivada de l'execució d'aquest conveni és com a màxim de 2.016.566,55 € IVA inclòs, dels quals el 66% (1.330.934,13 €) és aportat pel CNIG i el restant 34%, (685.632,42 €) correspon a l'ICV.  
   
Aquesta despesa màxima total de 2.016.566,55 queda distribuïda de la manera següent:  
El CNIG ha de pagar a l'ICV les quantitats compromeses a càrrec del concepte pressupostari 87.707.882G.414 dels pressupostos generals de l'Estat. Aquestes quantitats s'han de pagar d'acord amb les regles següents:  
- El 50% de la quantitat que s'ha de transferir a l'ICV (328.841,71?), s'ha de transferir durant els tres primers mesos després de la firma del conveni.  
- El 50% restant s'ha d'alliberar una vegada lliurats i validats cadascun dels projectes, la quantia del qual és la diferència entre el 66% del cost efectiu dels treballs finalitzats i la suma de les quantitats aportades pel CNIG.  
- En el cas que la quantia resulte negativa, l'ICV reintegrarà al CNIG aquesta quantitat.  
En cap cas, la totalitat de les quantitats aportades pel CNIG poden superar la despesa màxima de 1.330.934,13 €, IVA inclòs, prevista.  
L'ICV ha d'assumir el 34% (685.632,42 €) de la despesa màxima derivat de l'execució del conveni, anteriorment referit, que implica la realització, mitjançant el finançament dels treballs realitzats per tercers o mitjançant la dedicació a aquests treballs de mitjans propis, tot això, a càrrec de l'aplicació econòmica corresponent als capítols I i VI del pressupost assignat a l'ICV.  
La comissió de seguiment ha de fixar la despesa efectiva, que ha de ser igual o inferior a la despesa màxima fixada anteriorment, sent assumit per les parts firmants del conveni, en la proporció establida en aquesta clàusula.  
Setena. Comissió de seguiment  
Per a facilitar el control i seguiment del desenvolupament d'aquest conveni de col·laboració, es constituirà en el mes següent a la firma una comissió de seguiment paritària, integrada per tres representants de cada part firmant.  
D'acord amb el que preveu l'article 27 de la Llei 6/1997, d'organització i funcionament de l'administració general de l'Estat, la comissió ha d'incloure un representant del delegat de Govern a la Comunitat Valenciana, que serà un dels tres representants de l'IGN.  
Aquesta comissió de seguiment s'ha d'encarregar de:  
- Dirimir els conflictes o controvèrsies que puguen sorgir en l'ús de l'execució, aplicació o interpretació d'aquest conveni de col·laboració.  
- Seguir l'evolució de les tecnologies, tècniques i mètodes d'aplicació a l'execució del conveni, i proposar a les parts les modificacions en les especificacions que aquesta evolució aconselle.  
- Redactar informes sobre l'execució i possibilitats de millora del conveni dirigits a les parts firmants d'aquest.  
- Proposar pròrrogues, si el treball que s'ha de desenvolupar ho aconsella, d'aquest conveni.  
- Determinar el format i el suport informàtic que s'ha d'utilitzar, en cada cas, per a efectuar el lliurament de les còpies digitals indicades en el projecte PNOA.  
- Determinar els procediments telemàtics i formats i, si hi manquen els primers, el suport informàtic que s'utilitzarà, en cada cas, per a efectuar el lliurament de la informació esmentada en el projecte de CartoCiudad.  
- Determinar el pla de treball específic per a cada projecte.  
Vuitena. Accés i propietat de la informació  
D'acord amb el que preveu l'article 6.5. de l'Ordre FOM/956/2008, de 31 de març (BOE del 8 d'abril), per la qual s'aprova la política de difusió pública de la informació generada per la Direcció General de l'Institut Geogràfic Nacional, la política de llicències que ha d'aplicar-se a la informació geogràfica digital coproduïda amb una altra administració pública, s'ha d'establir en el conveni.  
En el cas del projecte PNOA, cadascuna de les parts pot distribuir, en forma convencional o per Internet, o comercialitzar, per ella mateixa o mitjançant tercers, la informació i els productes resultants de la realit  
ANNEX I  
ORTOFOTO PÍXEL 0,25 m   
zació d'aquest conveni, tant digitalment com en paper, ja siga directament o com a productes derivats dels originals, d'acord amb els termes específics que figuren en l'annex II sobre política de dades.  
Les condicions d'ús de la informació resultant del projecte CartoCiudad i l'acord entre les parts sobre política de dades i preus que s'ha d'aplicar a la distribució dels productes de CartoCiudad figuren en l'annex III.  
La propietat de la informació resultant del projecte de BTN25 figura en l'annex IV.  
Novena. Vigència del conveni  
Aquest conveni entrarà en vigor en la data de la firma, i tindrà vigència fins al 31 de desembre de 2010.  
Deu. Resolució i rescissió del conveni  
És causa de rescissió d'aquest conveni l'incompliment d'alguna de les clàusules. Amb aquest fi cal la denúncia per una de les parts, amb la qual cosa s'obri un termini d'un mes perquè l'altra part puga formular la seua replica i, a continuació, un altre termini semblant per a adoptar la decisió definitiva. L'acord que reflectisca aquesta, en el cas que implique rescissió, ha de preveure les condicions i els terminis de resolució, i no ha de produir cap perjudici econòmic per a cap de les parts.  
Onze. Jurisdicció  
Segons disposa l'article 4.1.c) de la Llei 30/2007, de 30 d'octubre, de contractes del sector públic, aquest conveni queda fora de l'àmbit d'aplicació d'aquesta llei, i ha de regular-se per les seues pròpies normes.   
No obstant això, com estableix expressament l'article 4.2 de la Llei 30/2007 s'han aplicar els principis d'aquesta llei a la resolució dels dubtes i llacunes que puga plantejar el compliment d'aquest conveni.  
Les qüestions litigioses que puguen sorgir en la interpretació o incompliment de les obligacions que es deriven d'aquest conveni, i que no hagen pogut ser dirimides per la comissió de seguiment creada a aquest efecte, s'han de resoldre mitjançant la jurisdicció contenciosa administrativa, en la manera regulada en la Llei 28/1998, de la jurisdicció contenciosa administrativa.  
I en prova de conformitat, subscriuen aquest conveni de col·laboració, per triplicat exemplar, a València, el dia 27 de setembre de 2010.  
Per l'administració General de l'Estat  
El president del CNIG: Alberto Sereno Álvarez.  
Per l'ICV  
El president del Consell Rector de l'Institut Cartogràfic Valencià: Juan Gabriel Cotino Ferrer.  
\* \* \* \* \*  
ANEXO I  
ORTOFOTO PIXEL 0,25 m   
  
Annex II  
Acord sobre política de dades i preus que s'ha d'aplicar a la distribució dels productes del Pla nacional d'ortofotografia aèria a Espanya (PNOA)  
Aquest annex al conveni per al desenvolupament del PNOA recull la política comuna que ambdues parts es comprometen a desenvolupar en matèria de difusió de la informació geogràfica generada i els preus que s'han d'aplicar. Els seus principis inspiradors estan recollits en les normes següents:  
1. Directiva 2007/2/CE del Parlament Europeu i del Consell, de 14 de març de 2007, per la qual s'estableix una infraestructura d'informació espacial a la Comunitat Europea (INSPIRE). Publicada en el DOUE el 25/04/2007.  
2. Llei 37/2007, de 16 de novembre de 2007, i Directiva 2003/98/CE, del Parlament Europeu i del Consell de 17 de novembre de 2003, relatives a la reutilització de la informació del sector públic.  
3. Llei 11/2007, de 22 de juny, d'accés electrònic dels ciutadans als serveis públics.  
4. Llei 38/1995, de lliure accés a la informació en matèria de medi ambient.  
5. Llei 8/1989, de taxes i preus públics (modificada per la Llei 25/1998).  
6. Ordre FOM/956/2008, de 31 de març, per la qual s'aprova la política de difusió pública de la informació geogràfica generada per la Direcció General de l'Institut Geogràfic Nacional.  
La política comuna queda establida en els cinc apartats següents:  
1. Drets i deures dels copropietaris   
1.1. Drets de propietat intel·lectual  
L'Administració general de l'Estat, mitjançant l'Institut Geogràfic Nacional i del Centre Nacional d'Informació Geogràfica, amb cadascuna de les comunitats autònomes participants respecte al seu propi àmbit territorial, comparteixen al 50% la propietat i els drets de copyright de tots els productes resultants de l'execució del conveni de col·laboració a què està incorporat aquest document com a annex, i que es relacionen en l'apartat 2 d'aquest annex, com també en la provisió de serveis geogràfics a partir d'aquests.  
Com a conseqüència, en la difusió de les dades, o productes derivats d'aquests, i en la provisió de serveis geogràfics a partir d'aquests, efectuada a través de qualsevol mitjà, que es realitze pels copropietaris o a través de tercers autoritzats, i tant amb caràcter comercial com sense aquest, qui efectue la difusió està obligat a reflectir que tots els drets corresponen als copropietaris, a través de la fórmula: copyright, Institut Geogràfic Nacional d'Espanya - Institut Cartogràfic Valencià.  
1. 2. Política de llicències que han d'aplicar els copropietaris  
Es consideren dos tipus de llicències: d'ús lliure i gratuït i contracte de llicència d'ús comercial.  
Amb caràcter general, es considerarà de tipus comercial l'ús de la informació geogràfica digital, o dels serveis basats en la informació geogràfica proporcionats per algun dels copropietaris d'aquesta, que comporte aprofitament econòmic directe, indirecte o diferit. En particular, la publicació en Internet de les dades digitals serà objecte de consideració com a ús comercial si comporta benefici econòmic o serveix de suport per a la realització d'una activitat comercial.  
En el cas general de la llicència d'ús lliure i gratuït, que inclou l'ús intern i el corporatiu no comercial, l'usuari ha de formalitzar l'acceptació de condicions, en funció del mode d'accés, de la manera següent:  
- Descàrrega, mitjançant el web, d'informació geogràfica: acceptació per "clic"  
- Producte «enllaunat»: condicions en caràtula i en contingut  
- Producte servit a demanda: acceptació de condicions en la sol·licitud.  
En el cas d'ús comercial de la informació geogràfica digital, o dels serveis basats en la informació geogràfica proporcionats per algun dels copropietaris d'aquesta, s'emetrà, per qualsevol d'ambdós copropietaris, llicència d'ús específica que preveja l'objecte, els límits i les condicions econòmiques d'aquesta.   
1.3. Drets d'explotació i ús comercial  
Independentment i addicionalment al cost del servei, que es meritarà de la mateixa manera que en els casos d'ús intern no comercial (gratuït per descàrrega en web, preu taxat productes "enllaunats", o cost del servei a demanda, si és el cas), l'ús comercial requerirà d'autorització expressa, i del pagament en concepte de drets d'explotació de les quantitats que resulten en aplicació del percentatge en què participe la informació o servei aportat en la generació del producte comercialitzat, en referència al seu valor de negoci, i podran prendre's en consideració les contraprestacions en espècie que s'acorden.  
A aquest efecte, l'aportació s'ha d'avaluar en termes dels valors de referència de cadascun dels productes que es reflecteixen en l'apartat 4t d'aquest annex.  
1. 4. Gestió econòmica entre les parts  
Tractant-se de productes objecte de copropietat, l'emissió de llicència pot realitzar-la qualsevol de les parts de forma indistinta. En el cas de comercialització onerosa de la informació i productes resultants de la realització d'aquest acord, les parts firmants d'aquest han d'harmonitzar els preus públics establits per cadascun per a aquests, basant-se en el que s'estableix en els punts 1.5, 4 i 5 d'aquest annex. Les quanties econòmiques generades en la comercialització onerosa quedaran a disposició de la part que realitza l'emissió de la llicència i la comercialització, i s'han d'aplicar el 88% de les quantitats ingressades pel concepte, a complementar el finançament dels projectes del Pla Nacional d'Observació del Territori (PNOT) en l'àmbit territorial de la Comunitat Valenciana, corresponent d'aquest finançament, el 66% com a aportació de l'AGE i el 34% a l'aportació de la comunitat autònoma. Anualment, ambdues parts s'han de comunicar el resultat de les operacions i la seua aplicació. El 12% restant pot ser retingut per l'encarregat de la distribució per a atendre les despeses generals ocasionades per la gestió.   
Si en una emissió de llicència només una part aplica la comercialització onerosa; l'altra part, quan assumisca la distribució de la informació geogràfica resultant d'aquest conveni, ha de complementar el finançament dels projectes del Pla Nacional d'Observació del Territori (PNOT) en l'àmbit territorial de la Comunitat Valenciana, en la quantia i proporció equivalents a què correspondrien si haguera efectuat la distribució en forma onerosa.  
1.5. Condicions específiques d'accés a la informació per al seu ús en les grans plataformes que operen en Internet  
Aquest apartat té com a objecte fixar les condicions específiques d'accés a la informació i productes geogràfics generats en el desenvolupament del projecte PNOA, per al seu ús en grans plataformes que operen en Internet basades en informació geoespacial, amb models de negoci el benefici del qual és de caràcter indirecte, assegurant la reversió al Pla Nacional d'Observació del Territori dels ingressos obtinguts pel cobrament anual dels drets d'ús que es meriten per aquest concepte.   
1.5.1. Preus que s'han d'aplicar  
El preu públic que s'ha de meritar anualment en concepte de drets d'ús pel tipus d'explotació especificat en l'apartat anterior i amb les condicions recollides en aquest document ha de ser el següent:  
1. Ortofotografia PNOA 50 cm?. 0,50 €/km²  
2. Ortofotografia PNOA 25 cm?. 0,75 €/km²  
3. Model digital del terreny MDT (PNOA 50 cm) 0,35 €/km²  
4. Model digital del terreny MDT (PNOA 25 cm) 0,45 €/km²  
5. Model digital del terreny MDT   
(procedent de LIDAR) 0,85 €/km²  
6. Conjunt format per l'ortofotografia   
PNOA i el MDT (PNOA 50 cm) 0,70 €/km²  
7. Conjunt format per l'ortofotografia   
PNOA i el MDT (PNOA 25 cm) 0,95 €/km²  
Poden aplicar-se descomptes quan les sol·licituds s'estenguen a una superfície contigua superior a 125.000 km², i s'aprecien raons d'interés per al Pla nacional d'observació del territori; si es compleixen ambdues condicions, es pot aplicar un descompte anual de fins al 15%, que ha de ser proporcional al percentatge que l'extensió sol·licitada supose enfront de la totalitat de la superfície del territori espanyol.  
A més, si es compleixen ambdues condicions, pot efectuar-se un descompte addicional del 5% per anticipar el pagament de 2 anys de llicència; del 10% per anticipar el pagament de 3 anys, i del 15% per anticipar el pagament de 4 anys o més.  
Complementàriament al pagament anual dels drets d'ús, el sol·licitant meritarà per una sola vegada les quantitats que corresponguen pel servei de posada en suport i aquells altres serveis d'adaptació o transformació que, si és el cas, s'haguen requerit.  
1.5.2 Condicions d'ús  
8.9.5.6 Ús de la informació  
La llicència autoritza l'ús de la informació geogràfica per a la seua publicació per Internet, i queda permesa la seua visualització i interoperació amb altres informacions georeferenciables, com també la impressió a una resolució màxima de 100 punts per polzada. Queda expressament exclòs d'aquesta llicència qualsevol ús que implique la descàrrega o cessió a tercers de la informació geogràfica PNOA.  
1.7.5.7 Durada de la llicència  
La durada de la llicència està determinada per la modalitat de pagament escollida, que pot ser d'un a quatre anys. Finalitzada la vigència d'aquesta, l'operador s'obliga a eliminar aquesta informació geogràfica de la plataforma.  
Durant el període de vigència de la llicència, l'operador pot accedir de forma gratuïta a les noves versions del producte que puguen estar disponibles, i queden així mateix obligat a substituir-les.   
7.9.4.5 Reconeixement  
El titular de la llicència s'obliga a reconéixer i a citar de forma clarament visible com a autors i copropietaris de la informació geogràfica mostrada davant de qualsevol exhibició o difusió d'aquesta, o de part d'aquesta o de qualsevol producte que, fins i tot de forma parcial, la incorpore o se'n derive els següents:  
© Institut Geogràfic Nacional d'Espanya- Institut Cartogràfic Valencià.  
1.5.3 Administració  
L'administració i el cobrament del preu públic meritat anualment en concepte de llicència d'ús, com també l'atorgament del contracte corresponent, anirà a càrrec del CNIG o de l'ICV. La gestió econòmica entre les parts s'ha d'ajustar al que estableix el punt 1.4. En ambdós casos han de portar una comptabilitat específica d'aquestes operacions.  
2. Productes PNOA considerats en l'acord  
Relació de productes digitals resultants del procés de producció PNOA que es consideren:  
- Producte 1: fotogrames digitals georeferenciats del vol fotogramètric color.   
- Producte 2: parells estereoscòpics de fotogrames digitals orientats i recolzats.   
- Producte 3: mosaic de fotogrames digitals color ortorectificats.  
- Producte 4: model digital d'elevacions del terreny (MDT) o model digital de superfícies del terreny (MDS), en xarxa de triangles irregulars o en malla rectangular (grid).  
- Producte 5: metadades nacionals del PNOA, distribuïdes per fulls cartogràfics i per comunitats.  
- Producte 6: fitxers LIDAR sense classificar  
3. Serveis que han de prestar els copropietaris de la informació geogràfica generada pel PNOA  
3. 1. Serveis de la informació PNOA mitjançant Internet  
3.1.1. Busca i localització de metadades  
L'AGE, mitjançant l'IGN/CNIG, i les comunitats autònomes habilitaran els serveis de catàleg que permeten buscar i localitzar els productes i serveis PNOA disponibles, mitjançant les metadades normalitzats, preferentment conforme al Nucli Espanyol de Metadades (NEM).  
3.1.2. Visualització  
L'AGE, mitjançant l'IGN/CNIG, i les comunitats autònomes facilitaran la visualització gratuïta, i la utilització com a suport per a altres serveis, si és possible mitjançant serveis web OGC de visualització de mapes (WMS), dels mosaics d'ortofotogrames corresponents al PNOA.  
Si és el cas, poden també oferir aquests serveis sobre els fotogrames digitals dels vols fotogramètrics i parells estereoscòpics corresponents al PNOA.  
3.1.3. Anàlisi de la informació trama i en malla resultant de PNOA  
En tant que siga possible, l'AGE, mitjançant l'IGN/CNIG, i les comunitats autònommes han de facilitar l'accés mitjançant serveis web OGC de cobertures (WCS) a la informació dels models digitals d'elevacions i superfícies obtinguts en el procés del PNOA.  
3.1.4. Descàrrega de la informació geogràfica resultant del PNOA.  
L'AGE, mitjançant l'IGN/CNIG, i les comunitats autònomes han de facilitar la descàrrega controlada gratuïta per a fins no comercials (després de l'acceptació prèvia de condicions d'ús i de titularitat), dels productes 3, 4 i 5 del PNOA especificats en l'apartat 2 anterior.  
En aquells casos en què alguna comunitat autònoma no puga prestar algun d'aquests serveis, han de mantenir en el seu web almenys un enllaç al portal del CNIG, que actuarà subsidiàriament a aquest efecte.  
Respecte als fotogrames digitals i parells estereoscòpics de fotogrames, la implementació del servei de descàrrega serà a criteri de cadascuna de les administracions copropietàries.  
3. 2. Serveis a demanda  
3.2.1. Digital  
En el cas de posada en suport d'informació digital PNOA, efectuada a demanda, s'ha d'establir una contraprestació que cobrisca els costos del servei que es presta (tant directes com indirectes), com també del suport que s'aplique. La informació així subministrada queda llicenciada per a ús exclusiu no comercial.   
3.2.2. Impressió  
Serveis d'impressió: cadascuna de les administracions pot oferir per ella mateixa o mitjançant tercers el servei d'impressió de fotogrames i mosaics a demanda segons zona geogràfica i escala de reproducció. Els preus que s'apliquen no podran excedir del cost del servei i del suport.  
3.3. Productes de prestatgeria  
3.3.1. Digitals   
Cada administració és lliure per a l'elaboració dels productes digitals de prestatgeria que considere convenients per al seu àmbit territorial, consistents bé en dades brutes del PNOA, o derivades d'aquests, i incloent si és el cas eines associades a aquestes. Aquests productes han d'estar identificats exteriorment com a "producte PNOA" i el seu preu al públic s'ha de fixar en un preu únic (apartat 5é d'aquest annex) per unitat de DVD, entenent que aquest preu es correspon només amb el cost del servei i posada en suport d'aquest, quedant la informació allí inclosa llicenciada per a ús exclusiu no comercial.  
3.3.2. Analògics   
Productes analògics de prestatgeria (sèries impreses). Cada administració pot generar aquelles sèries impreses que considere necessàries per a atendre la demanda social. El preu que s'ha d'aplicar ha de cobrir només els costos derivats de la posada en suport (impressió) i distribució, i acordar-se un preu únic (apartat 5é d'aquest annex).  
3.3.3. Comissió de coordinació  
Per a evitar duplicitats de productes de prestatgeria i sèries impreses, promoure coedicions i optimitzar els recursos, es constituirà una comissió que coordine les diverses iniciatives al respecte.  
4. Valors de referència per a la determinació de la contraprestació econòmica en l'ús comercial  
  
\* \* \* \* \*  
  
Atés les fluctuacions que poden experimentar els costos reals de producció, es fixa el valor de referència dels productes per a la determinació de la contraprestació econòmica en l'ús comercial en:  
Valor de referència = 0,60 x cost nominal de producció  
5. Preus al públic unificats de posada en suport  
Preus de posada en suport unificats (IVA inc.) (\*)  
Productes digitals de prestatgeria   
Unitat de DVD ?????????????????.. 15 €  
Sèries impreses   
Unitat impresa ?????????????????..10 €/m²  
Preus i valors actualizables anualment segons IPC, amb arredoniment a la desena d'euro.  
Annex III  
Condicions d'ús de la informació i acord sobre política de dades i preus que s'han d'aplicar a la distribució dels productes de CartoCiudad  
I. Condicions d'ús de la informació  
1. L'ICV pot utilitzar, per al compliment dels seus fins, la informació i la documentació especificada en aquest conveni aportada per l'IGN, de la seua propietat o de la Direcció General del Cadastre, de l'Institut Nacional d'Estadística o de l'empresa pública Correus i Telègrafs. Així mateix, pot incorporar-la com a part de la informació corresponent a CartoCiudad visualizable a les pàgines web de la Generalitat.   
2. L'ICV pot facilitar la visualització a tercers i, si cal, lliurar-los, sense l'autorització escrita de l'IGN, la informació entregada per l'IGN en desplegament d'aquest acord filial, quan aquesta visualització o entrega siga necessària per al desenvolupament de les funcions de la Generalitat Valenciana.  
3. La propietat intel·lectual sobre la informació i documentació aportada per l'ICV, en desenvolupament d'aquest acord filial, correspon a l'ICV i a aquelles institucions que hagen col·laborat amb aquest en la seua generació.  
4. L'IGN pot utilitzar, per al compliment dels seus fins, la informació i la documentació especificada en aquest conveni aportada per l'ICV, de la seua propietat o de les institucions que col·laboren amb aquest per a l'execució d'aquest conveni. Així mateix, pot incorporar-la com a part de la informació corresponent a CartoCiudad visualizable en les pàgines web de l'administració general de l'Estat.  
5. El CNIG pot facilitar la visualització a tercers, i si cal, el lliurament a aquests, sense que hi haja autorització escrita de l'ICV, de la informació entregada per l'ICV en desenvolupament d'aquest acord filial, quan aquesta visualització o lliurament siga necessària per al desenvolupament de les funcions de l'administració general de l'Estat.  
6. La propietat intel·lectual sobre la informació i documentació aportada pel CNIG, en desenvolupament d'aquest conveni, correspon a l'IGN i a aquelles institucions que hagen col·laborat amb aquest en la seua generació.  
7. En totes les transaccions comercials, oneroses o no, ha de figurar el text següent:   
«Els nous productes o serveis que puguen generar-se basats en CartoCiudad no han d'incloure cap referència a la informació subministrada per la Direcció General del Cadastre ni suplantar, de forma explícita o mitjançant productes o serveis que puguen donar lloc a confusió, els oferits per la Direcció General del Cadastre, del Ministeri d'Economia i Hisenda, a qui correspon en exclusiva la competència per a la difusió de la informació subministrada per la Direcció General del Cadastre i l'exercici dels drets de propietat intel·lectual inherents a la informació i a les bases de dades cadastrals.»  
II. Política de dades i preus  
Tractant-se de productes objecte de copropietat, l'emissió de llicència per distribució i venda dels productes de CartoCiudad de l'àmbit territorial de la comunitat autònoma, pot realitzar-la qualsevol de les parts de forma indistinta. En el cas de comercialització onerosa de la informació i productes resultants de la realització d'aquest acord, les parts firmants d'aquest han d'harmonitzar els preus públics establits per cadascun per a aquests. Les quanties econòmiques generades en la comercialització onerosa han de quedar a disposició de la part que realitza l'emissió de la llicència i la comercialització, i han d'aplicar el 88% de les quantitats ingressades pel concepte, a complementar el finançament dels projectes de manteniment i actualització de CartoCiudad en l'àmbit territorial de la Comunitat Valenciana, corresponent d'aquest finançament, el 75% com a aportació de l'AGE i el 25% a l'aportació de la comunitat autònoma. Anualment, ambdues parts s'han de comunicar el resultat de les operacions i la seua aplicació. El 12% restant pot ser retingut per l'encarregat de la distribució per a atendre les despeses generals ocasionades per la gestió.   
Si en una emissió de llicència només una part aplica la comercialització onerosa, l'altra part, quan assumisca la distribució de la informació geogràfica resultant d'aquest conveni, ha de complementar el finançament del manteniment i actualització de CartoCiudad en l'àmbit territorial de la Comunitat Valenciana, en la quantia i proporció equivalents a què correspondrien si haguera efectuat la distribució en forma onerosa.  
Annex IV  
Propietat de la informació resultant del BTN25  
L'ICV i l'IGN seran propietaris de la informació de la base de dades topogràfiques tridimensionals amb precisions millors de 3 m en x, y, z, que es genera en la fase 2 del procés d'execució del conveni.  
L'ICV és propietari de la base de dades topogràfiques tridimensionals amb precisió equivalent a cartografia 1/10.000 de la Comunitat Valenciana, necessària per al compliment de les funcions que té encomanades.  
L'IGN és propietari de la base de dades topogràfiques tridimensionals BTN25, tant de la integrada per la informació original com de l'obtinguda per actualització o modificació a partir de la base de dades de l'ICV, necessària per al compliment de les funcions que té encomanades.  
Les dues parts firmants d'aquest conveni poden utilitzar internament, i per a generar altres productes derivats la informació especificada en aquest conveni.  
Cadascuna de les parts pot distribuir o comercialitzar, per ella mateixa o mitjançant tercers, la informació geogràfica de què siga propietària, com també els productes derivats dels originals d'aquesta.